b'\n_START_ARTICLE_\nPlavi Kristov cvijet\n_START_SECTION_\nOpis\n_START_PARAGRAPH_\nLoza koja odrveni mo\xc5\xbee narasti od 15-20 metara. Listovi su \xc5\xbeivahnozelene boje, troprstni iili petoprstni kao i listovi palme te su dugi od 10-18 cm. Cvijet ima promjer oko 10 cm s pet latica koji su bjelkasti. Njezin plod je ovalan i ima mnogo sjemenki koje imaju sli\xc4\x8dnosti sa sjemenkama nara._NEWLINE_Od svih vrsta pasiflora najpogodnija je za uzgoj u ku\xc4\x87i.  Biljka je vazdazelena ili poluvazdazelena penja\xc4\x8dica. Ima vitice, a stabljike su drvenaste. Cvjeta od ljeta do jeseni. Cvjetovi su mirisni i bijeli modro isprugane krunice. Biljka mo\xc5\xbee narasti do 10 metara visine. Otporna je na studen, pa ju se mo\xc5\xbee uzgajati i vanka. Podnosi temperature do -15\xc2\xb0C._NEWLINE_Ime su joj dali katoli\xc4\x8dki misionari u 18. stolje\xc4\x87u, zbog osobina kojim podsje\xc4\x87a na raspe\xc4\x87e Isusa Krista. Pet pra\xc5\xa1nika je kao pet Isusovih rana na kri\xc5\xbeu, trodjelni tu\xc4\x8dak tri \xc4\x8davla, a cvjeti\xc5\xa1te stub kri\xc5\xbea. Vjen\xc4\x8di\xc4\x87 podsje\xc4\x87a na krunu od trnja.\n_START_SECTION_\nLjekovitost biljke\n_START_PARAGRAPH_\nNjezin se plod rijetko jede svje\xc5\xbe. Od njezinih se cvjetova pravi \xc4\x8daj za koji se smatra da poma\xc5\xbee protiv stresa i nervoze. No, me\xc4\x91utim, njezini listovi sadr\xc5\xbee jedan sastojak nazvan cijanogenetskim glikozidom, koji je otrovan.'